Zhantas/Cleaned-Uzbek_Wikipedia huggingface dataset:
Alaaygʻir

Alaaygʻir  — Qozogʻiston Respublikasining Jambul viloyati, Shu tumanidagi stansiya. Shoqpar qishloq okrugi tarkibiga kiradi. KATO kodi — 316641200.
 Aholisi 
1999-yilda stansiya aholisi 105 kishini (51 erkak va 54 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 227 kishi (113 erkak va 114 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Shu tumani aholi punktlari
Algʻa (Shu tumani)

Algʻa  — Qozogʻiston Respublikasining Jambul viloyati Shu tumanidagi qishloq. Algʻa qishloq okrugining maʼmuriy markazi. U Shu shahrining gʻarbiy chegarasida, temir yoʻl stantsiyasidan 2 kilometr uzoqlikda joylashgan. KATO kodi — 316631100.
 Aholisi 
1999-yilda qishloq aholisi 2042 kishini (1012 erkak va 1030 ayol) tashkil qilgan. 2003-yildagi maʼlumotlarga koʻra, aholi soni 2,1 ming kishi boʻlgan. 2009-yilgi aholini roʻyxatga olish maʼlumotlariga koʻra, qishloqda 296 kishi (162 erkak va 134 ayol) yashagan.
 

 
 Алга (Шуский район) // Казахстан. Национальная энциклопедия (рус.). — Алматы: Қазақ энциклопедиясы, 2004. — Т. I. — ISBN 9965-9389-9-7. (CC BY-SA 3.0)

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Shu tumani aholi punktlari
Mavlono Abdulloh Keshiy

Mavlono Abdulloh Keshiy(arabcha:مولانا عبد الله كيشي — Mavlono Abdulloh Keshiy(XIV asr oxiri XV asr boshida yashagan)) — elchi.

 Tarixi 
Mavlono Abdulloh Keshiy Amir Temur davrida Misrga elchi qilib yuborilgan. Misr sultoni Barquq Amir Temurga hamisha dushmanlik koʻzi bilan qaragan, bir necha bor uning elchilarini qatl etgan. Sohibqironning ishonchli odamlaridan biri — Amir Otlamishni qamoqqa tashlagan. Ibn Arabshohning yozishicha, Amir Otlamish Qohirada tijorat bilan shugʻullangan, ammo Amir Temurga Misrdagi ichki vaziyat, fuqarolarning ahvoli haqida muntazam maʼlumotlar yuborib turgan. Shu sababli Ibn Arabshoh Mavlono Abdulloh Keshiyni Amir Temurning xufiyalaridan biri edi, deydi. Sohibqiron uni qutqarish uchun Misrga toʻxtovsiz elchilar yuboradi. Xatlarda dushmanlikdan voz kechish, dastlabki qadam sifatida Amir Otlamishni ozod etish talab etilgan edi.
Ammo Sulton Barquq Amir Temurga qarshi kurashish uchun Oltin Oʻrda va Usmonli davlati bilan yashirin ittifoq tuzgan edi. Bundan xabar topgan Sohibqiron raqiblarining rejalarini chippakka chiqaradi. 1395-yili Oltin Oʻrdaga yurish qilib, Toʻxtamishxonni tor-mor qiladi. 1399-yili esa Sulton Barquq toʻsatdan vafot etgan Endi Yildirim Boyazid Amir Temur bilan yuzma-yuz qolgan edi, ikki davlat elchilarining saʼy-harakatlari va oʻzaro munosabatlarni yaxshilash yoʻlidagi barcha urinishlarga qaramay, nizo 1402-yili Anqara jangi bilan yakunlanadi.
Ammo Sohibqiron Misr davlati bilan nizoni tinch yoʻl bilan bartaraf etish fikridan qaytmadi. Shu maqsadda Mavlono Abdulloh Keshiy Misrning yangi sultoni Faraj huzuriga elchilikka yuboriladi. U sultonni sulh shartnomasi tuzishga koʻndirishi kerak edi.
XIV asr oxiri va XV asr boshida yashab, ushbu voqealarning bevosita shohidi boʻlgan taniqli Misr tarixchisi Ibn Doʻqmoqning guvohlik berishicha, bunday sulh haqiqatan ham imzolangan. Misr sultoni oʻzini Amir Temur bilan sulh tuzganligi eʼtirof etgan. Bu murakkab vaziyatdagi ikki davlat oʻrtasida aloqani tiklash elchi Mavlono Abdulloh Keshiyga topshirilgan va elchi bu topshiriqni bajargan.Muhammadiyev N. Nasaf va Kesh allomalari. - B. 103.

 

Turkum:Alifbo boʻyicha olimlar
Turkum:Islom:Shaxslar
Aspara (Shu tumani)

Aspara  — Qozogʻiston Respublikasining Jambul viloyati, Shu tumanidagi stansiya. Tasoʻtkel qishloq okrugi tarkibiga kiradi. KATO kodi — 316651200.
 Aholisi 
1999-yilda stansiya aholisi 156 kishini (80 erkak va 76 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 251 kishi (134 erkak va 117 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Shu tumani aholi punktlari
Côte-d'Or

( IPA:  kot dɔʁ ; " oltin qirg'oq" yoki "oltin mintaqa" deb tarjima qilinishi mumkin) - Fransiyaning shimoli-sharqidagi Burgon-Franche-Komte mintaqasidagi departament . 2019 yilda uning aholisi 534 124 kishini tashkil etdi. 

 Tarix 
Kot-d'Or 1790-yil 4-martdagi fransuz inqilobi davrida yaratilgan 83 ta departamentdan biridir. U sobiq Burgundiya provinsiyasining bir qismidan tashkil topgan 

 Iqlim 
Departament iqlimi kontinental, markaziy tizmaning gʻarbiy tomonida yomgʻir yogʻadi
Abubakr Kattoniy

Abubakr Muhammad bin Ali bin Jaʼfar Bagʻdodiy Kattoniy (vaf. 322 h.q./934 m) – “Nasoyim ul-muhabbat”da tilga olingan tasavvuf shayxi. Junayd Bagʻdodiyning muridi. Makkada uzoq yillar mujovir boʻlib, oʻsha yerda vafot etgan. Murtaʼish Abubakr Kattoniyni Makkaning chirogʻi, deb aytgan. Xizr bilan hamsuhbat boʻlgan avliyo. Muhammad alayhissalomni tushida koʻp koʻrgani, u zotdan turli mushkulliklarga yechim soʻrab turgani uchun “Rasulullohning shogirdi” degan nom olgan. Abu Amr Zujjoj, Abu Abdulloh Xafif Sheroziy, Abulhusayn Sirvoniyi Sagʻir, Ibrohim Xavvos, Abulhusayn Darroj, Abu Jaʼfar Domgʻoniy, Abubakr Zaqqoqi Kabir bilan hamsuhbat boʻlgan. Tazkirada qizi Fotima ham orifa ayollar safida tilga olingan. Alisher Navoiy “Nasoyim ul-muhabbat”ga “Nafahot ul-uns”dan ushbu shayx bilan bogʻliq bobni qisqartirib kiritgan.

 
Turkum:Navoiyshunoslik
Muzaffar Soliyev

Muzaffar Xoldarboyevich Soliyev (Музаффар Холдарбоевич Солиев, 1975-yil 22-may, Toshkent, Oʻzbekiston SSR, SSSR) – oʻzbek davlat arbobi, 2021-2023-yillarda Nurafshon shahar hokimi, 2017—2021-yillarda Oʻzbekiston uy-joy-kommunal xizmat koʻrsatish vaziri.

 Biografiya 
1997-yilda Toshkent davlat texnika universitetini tugatgan.

1997—1999-yillarda Harbiy xizmatni oʻtagan.

1999—2015-yillarda Oʻzbekiston Respublikasi Mudofaa vazirligi tizimidagi moddiy-texnik va harbiy taʼminot xizmatlarida turli lavozimlarda ishlagan.

2015—2017-yillarda Oʻzbekiston Respublikasi Mudofaa vazirining oʻrinbosari boʻlgan.

2017-yil 5-iyulda „Oʻzkommunxizmat“ agentligi negizida tashkil etilgan Uy-joy, kommunal xizmatlar vazirligiga rahbar etib tayinlandi.

2021-yil 14-yanvarda Oʻzbekiston Prezidenti Shavkat Mirziyoyev tomonidan „ishidagi kamchiliklar, qayta-qayta ogohlantirishlardan xulosalar chiqarilmaganligi uchun“ ishdan boʻshatilgan. Uning oʻrniga Sherzod Hidoyatov uy-joy kommunal xizmat koʻrsatish vaziri etib tayinladi

15-yanvar kuni Nurafshon shahar hokimi etib tayinlandi va 2023-yil 6-aprelda ushbu lavozimdan ozod qilindi. Shu kuni qamoqqa olingani aytilgan.

2024-yil mart oyi boshlarida uning ishi jinoyat ishlari boʻyicha Shayxontohur tumani sudida koʻrib chiqilishi boshlanganMuzaffar Soliyev ishdan olindi. U javobgarlikka tortilishi mumkin. Sud hukmi bilan mamlakat Jinoyat kodeksining 167-moddasi (oʻzlashtirish yoki rastrata yoʻli bilan talon-toroj qilish) va 209-moddasida (mansab soxtakorligi) nazarda tutilgan jinoyatlarni sodir etganlikda aybdor deb topilgan. 7 yillik qamoq jazosiga tortilishi bilan birga 3 yil mobaynida moddiy javobgar shaxs lavozimida ishlash huquqidan ham mahrum etilgan. U soxta maʼlumotlar va yozuvlar kiritib hujjatlar tuzish, xoʻjalik yurituvchi subyektlar orqali pul mablagʻlarini naqdlashtirib, ularni uyushgan guruh aʼzolari oʻrtasida taqsimlash orqali moddiy daromad orttirish maqsad qilgani aytilganSobiq vazir yetti yilga qamaldi.

 

Turkum:Yashayotgan insonlar
Mavlono Jaloliddin Keshiy

Mavlono Jaloliddin Keshiy(arabcha:مولانا جلال الدين كيشي —
Mavlono Jaloliddin Keshiy — Toʻliq ismi:Mavlono Jaloliddin Xolidiy
Keshiy (taxminan XIV asr oxiri XV asr boshida yashagan)) — Soʻfiy.

 Hayoti 
Mavlono Jaloliddin Keshiy Amir Sayid Kulolning shogirdi boʻlib, Amir Temur bu shaxsning bilimi va obroʻyidan mamlakatda tinchlik va osoyishtalikni taʼminlashda ijobiy foydalangan. Mavjud nizolarni bartaraf etish maqsadida baʼzi mamlakatlarga elchi qilib joʻnatgan. Sharafuddin Ali Yazdiyning taʼbiri bilan aytganda, „ilm va taqvosining yetuk-ligi, dars va fatvosiniig fazilati bilan tanilgan“ bu zot Xorazm voliysi Husayn Soʻfi huzuriga elchi qilib yuborilganligi ham maʼlum. Bu haqda Yazdiy yana shunday yozadi: „Mavlono Jaloliddin Keshiy xayrixohlik yuzini Xorazm tomon qaratdi va bu muhim (vazifa)ni rahm-shafqat yoʻli bilan hal etmoqchi boʻldi. U yerga borgach, donishmand ulamo va dinparvar peshvolarga xos boʻlgan nasihat va xushmuomalalik bilan soʻz qotdi, nizoni tubdan bartaraf etish va fitna olovini oʻchirish uchun oyatlar va isbotiga hadislar keltirdi“.

 Faoliyati 
Ammo Husayn Soʻfi bu oqilona soʻzlarga quloq tutmaydi va elchini qamab qoʻyadi. Bundan xabar topgan Amir Temur tezda Husayn Soʻfiga maktub yoʻllaydi. Uning matniga quyidagi sheʼriy toʻrtlik ham ilova qilingan edi:
 Podshohlar udumiyu yaxshilar ishi,
 Nahot shuni bilmas ul zukko kishi.
 Elchiga oʻlim yoʻq, qamab ham boʻlmas,
 Buni inkor qilgan xiradmand emas.
Husayn Soʻfi bu maktubni olgach, Mavlono Jaloliddin Keshiyni ozod qilib, oʻz yurtiga joʻnatishga majbur boʻladi.
Oʻrta Osiyoda keng tarqalgan „Chahor kitob“ darsligining 2-qismi „Bidon“, yaʼni „Oʻrgan“, „Bil“ deb nomlangan. Savol-javoblar shaklida bitilgan va islom ruknlari hamda unga bogʻliq masalalar haqidagi bu asarni Mavlono Jaloliddin Keshiy yozgan degan taxminlar bor. 1913-yilda Tahrirda bosilgan „Chahor kitobi turkiy“ darsligining soʻnggi soʻzida shunday fikr bildirilgan.Muhammadiyev N. Nasaf va Kesh allomalari. — B. 102.

 Asarlari 
 “Chahor kitob”, 
 “Bidon”.

 

Turkum:Alifbo boʻyicha olimlar
Turkum:Islom:Shaxslar
Karimiddin Mavʼidiy

Karimiddin Mavʼidiy – “Naso­yim ul-muhabbat”da tilga olingan hindiston­lik tasavvuf shayxi. Tavakkul, tajrid va tafrid bilan yashashni hayotning maslagi, deb bilgan va unga soʻzsiz amal qilgan. Doʻstiga bergan vaʼdasiga vafo etish uchun qirq yil bir joyda yashagan. Qabri Dehli namozgohining yonida. Ushbu shayx haqidagi faslni “Nasoyim ul-muhabbat”ga Alisher Navoiyning oʻzi yozib, kiritgan.

 

Turkum:Navoiyshunoslik
Dinmuxamed Qonaev

Dinmuxamed Qonaev (2000-yilgacha — Leninskoe) — Qozogʻiston Respublikasining Jambul viloyati, Shu tumanidagi ovul. Dinmuxamed qishloq okrugining maʼmuriy markazi va u yerdagi yagona aholi punkti. Shu shahridan taxminan 11 km shimoli-sharqda joylashgan. KATO kodi — 316647100.
 Aholisi 
1999-yilda qishloq aholisi 5630 kishini (2823 erkak va 2807 ayol) tashkil qilgan. 2009-yilgi aholini roʻyxatga olish maʼlumotlariga koʻra qishloqda 5371 kishi (2697 erkak va 2674 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Shu tumani aholi punktlari
Abu Jaʼfar Karnabiy

Abu Jaʼfar Karnabiy – “Naso­yim ul-muhabbat”da tilga olingan tasavvuf shayxi. Junayd Bagʻdodiyning yaqin safdoshi. Baʼzi da Junaydga ustozlik qilgani ham aytilgan. Tasavvufdagi boʻd va qurb haqidagi soʻzlari mashhur. Unga koʻra, boʻd va qurb nisbiy tushunchalar boʻlib, Xudo aslida bandalariga jon tomiridan ham yaqinroqdir. 

Alisher Navoiy “Nasoyim ul-muhabbat”ga “Nafahot ul-uns”dan ushbu shayx hayotiga bogʻliq bobni aynan kiritgan.

 
Turkum:Navoiyshunoslik
Baydibek

Baydibek (30.05.2002-yilgacha — Kirovo qishlogʻi) — Qozogʻiston Respublikasining Jambul viloyati, Shu tumanidagi ovul. Dulat qishloq okrugining maʼmuriy markazi. Chu daryosining chap sohilida joylashgan. KATO kodi — 316635100. Baydibek Karashauli nomi bilan atalgan.
 Aholisi 
1999-yilda qishloq aholisi 640 kishini (321 erkak va 319 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 653 kishi (343 erkak va 310 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Shu tumani aholi punktlari
Abubakr Kafshiriy

Abubakr Kafshiriy – “Naso­yim ul-muhabbat”da tilga olingan tasavvuf shayxi. Suriyadagi Kafshir qishlogʻida tugʻilgan. Alisher Navoiy “Nasoyim ul-muhabbat”ga “Nafahot ul-uns”dan ushbu shayx bilan bogʻliq bobni aynan kiritgan.

 
Turkum:Navoiyshunoslik
Kahmas bin Husayn Hamadoniy

Kahmas bin Husayn Hamadoniy – “Nasoyim ul-muhabbat”da tilga olingan tasavvuf shayxi. Kunyasi – Abu Muhammad. Fors oʻlkasining Hamadon shahridan. Junayd Bagʻdodiy bilan Hamadon va Bagʻdodda uchrashgan. Koʻp mashoyixlar suhbatidan bahramand boʻlgan.

Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritgan.

 

Turkum:Navoiyshunoslik
Belbasar

Belbasar  — Qozogʻiston Respublikasining Jambul viloyati, Shu tumaniga qarashli qishloq. Eskishu qishloq okrugining maʼmuriy markazi. U Chu daryosining taxminan oʻng qirgʻogʻida, Shu shahridan 16 km janubi-sharqda joylashgan. KATO kodi — 316637100.
Qishloqda qand lavlagi yetishtirish punkti, don qabul qilish punktlari, tegirmon, novvoyxona va boshqalar mavjud. Bishkek-Shu avtomobil yoʻli Belbasar orqali oʻtadi.
 Aholisi 
1999-yilda qishloq aholisi 2381 kishini (1192 erkak va 1189 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 2473 kishi (1236 erkak va 1237 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Shu tumani aholi punktlari
Kaʼb qizi

Kaʼb qizi – “Nasoyim ul-muhabbat”da tilga olingan orifa ayol. Attorning “Ilohiynoma” dostonida ismi Robia deb atalgan. Abusaid Abulxayr uning muhabbatiga ilohiy deb sifat bergan. Fors tilida sheʼrlar yozgan. Alisher Navoiy “Nasoyim ul-muhabbat”ga “Nafahot ul-uns”da keltirilgan gʻazalidan 5 bayt iqtibos kiritgan.

 

Turkum:Navoiyshunoslik
Toskana

Toskana (/ ˈ t ʌ s k ə n i / TUSK -ə-nee ; italyancha : Toscana tosˈkaːna) Italiyaning markaziy qismidagi hudud boʻlib, maydoni taxminan 23 000 kvadrat kilometr (8 900 kvadrat milya) va taxminan 3,8 million aholi istiqomat qiladi. Viloyat poytaxti – Florensiya (Firenze).

Toskana oʻzining landshaftlari, tarixi, badiiy merosi va yuksak madaniyatga taʼsiri bilan mashhur . U Italiya Uygʻonish davri va italyan tilining asoslari tugʻilgan joy sifatida qabul qilinadi . Dante Aligyeri, Petrarka, Jovanni Bokkachcho, Nikkolo Makiavelli va Franchesko Gickardini tomonidan adabiyotda Toskana lahjasidan foydalanish natijasida oʻrnatilgan obroʻ-eʼtibor uning butun Italiyada madaniyat tili sifatida rivojlanishiga olib keldi. Bu yerda sanʼat va ilm-fan tarixida nufuzli koʻplab arboblar yashagan va Uffizi kabi mashhur muzeylarni oʻz ichiga oladi va Palazzo Pitti . Toskana shuningdek, Chianti, Vino Nobile di Montepulciano, Morellino di Scansano, Brunello di Montalcino va oq Vernaccia di San Gimignano kabi vinolari bilan mashhur. Kuchli til va madaniy oʻziga xoslikka ega boʻlgan u baʼzan „xalq ichidagi millat“ deb hisoblanadi.

Toskana Italiyada sayohatchilar uchun Venetoʻdan keyin ikkinchi eng mashhur Italiya hududidir.
Birlik (Shu tumani)

Birlik  — Qozogʻiston Respublikasining Jambul viloyati, Shu tumanidagi qishloq. Birlik qishloq okrugining maʼmuriy markazi va u yerdagi yagona aholi punkti. Chu daryosi sohilida joylashgan. KATO kodi — 316632100.
1946-yilda Moʻyinti-Shu temir yoʻli qurilishi munosabati bilan aholi punkti sifatida tashkil topgan. Qishloqda temir yoʻl vokzali, novvoyxona, don, qand lavlagi va boshqa qishloq xoʻjaligi maxsulotlarini qabul qilish punkti mavjud.
 Aholisi 
1999-yilda qishloq aholisi 3146 nafar kishini (1522 erkak va 1624 ayol) tashkil qilgan. 2009-yilgi aholini roʻyxatga olish maʼlumotlariga koʻra qishloqda 5049 nafar kishi (2550 erkak va 2499 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Shu tumani aholi punktlari
Birlikustem

Birlikustem  — Qozogʻiston Respublikasining Jambul viloyati, Shu tumaniga qarashli qishloq. Birlikustem qishloq okrugining maʼmuriy markazi va u yerdagi yagona aholi punkti. Shu shahridan taxminan 11 km janubi-sharqda joylashgan. KATO kodi — 316636100.
 Aholisi 
1999-yilda qishloq aholisi 1896 kishini (946 erkak va 950 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 1971 kishi (989 erkak va 982 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Shu tumani aholi punktlari
Keshligʻ Ato

Keshligʻ Ato – “Nasoyim ul-muhabbat”da tilga olingan, asli shahri­sabzlik boʻlgan ismi nomaʼlum shayx. Yassaviylik tariqatining Xitoyda yoyilishida katta hissa qoʻshgan. Uning qabri gavjum ziyoratgohga aylangan. Ushbu shayx haqidagi faslni “Nasoyim ul-muhabbat”ga Alisher Navoiyning oʻzi yozib, kiritgan.

 

Turkum:Navoiyshunoslik
Koko Abulqasr Bustiy

Koko Abulqasr Bustiy – “Nasoyim ul-muhabbat”da tilga olingan tasavvuf shayxi. Malomatiylik tariqatining namoyandasi. Xoja Abdulloh Ansoriyning zamondoshi. Zikri jahrga alohida ahamiyat qaratgan. Shayx Abulhasan Teshasov va Shayx Abu Muhammadning piri. Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritadi.

 

Turkum:Navoiyshunoslik
Koko Ahmad Sunbul

Koko Ahmad Sunbul – “Naso­yim ul-muhabbat”da tilga olingan tasavvuf shayxi. Abudlloh Ansoriyga zamondosh. Ukasi Xoja Muhammad ham karomat sohibi boʻlgan.

Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritadi.

 

Turkum:Navoiyshunoslik
Koziruniy

Abu Isʼhoq Ibrohim Shahriyor Koziruniy (963 – Fors–1035y.) – “Nasoyim ul-muhabbat”da tilga olingan tasavvuf shayxi, muhaddis. Bobolari zardushtiylik diniga eʼtiqod qilishgan. Oʻn besh yoshida Qurʼoni karimni toʻliq yod olib, Abu Abdulloh Xafif Sheroziyning muridi – Muhammad Akkor oldida tasavvufdan taʼlim olgan. Koziruniya tariqatining asoschisi. Uning hayoti “Firdavs ul-murshidiya” manoqibida yoritilgan.

Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritgan.

 

Turkum:Navoiyshunoslik
Kotib Misriy

Abu Ali Hasan bin Ahmad kotib Misriy (vaf. 353 h.q./951 m.) – “Nasoyim ul-muhabbat”da ismi tilga olingan tasavvuf shayxi. Maʼrufiya silsilasining namoyandasi. Abubakr Misriy, Abu Ali Rudboriy, Abu Usmon Magʻribiy, Abulhusayn Sirvoniy Sagʻir, Abu Abdulloh Barqiy, Abulqosim Nasrobodiy bilan hamsuhbat boʻlgan. Abu Ali Mashtuliyning ustozi. Shayx Abusaid Abulxayr oʻz silsilasida uning ismini ham qoʻshgan.

Alisher Navoiy “Nasoyim ul-muhabbat”ga “Nafahot ul-uns”dan ushbu shayx hayoti­ga bogʻliq bobni aynan kiritgan.

 

Turkum:Navoiyshunoslik
Kurdiya

Kurdiya – “Nasoyim ul-muhabbat”da tilga olingan basralik orifa ayol. Shaʼvonaning xodimasi boʻlgan. Alisher Navoiy “Nasoyim ul-muhabbat”ga “Nafahot ul-uns”dan ushbu orifa ayol haqidagi bobni aynan kiritgan.

 

Turkum:Navoiyshunoslik
Kuratiy

Abu Yaʼqub Kuratiy – “Naso­yim ul-muhabbat”da tilga olingan tasavvuf shayxi. Hirot yaqinidagi Kurat qishlogʻida tugʻilgan. Abdulloh Ansoriy, Shayx Abu Amr Molikiy bilan hamsuhbat boʻlgan. Alisher Navoiy “Nasoyim ul-muhabbat”ga “Nafahot ul-uns”­dan ushbu shayx bilan bogʻliq bobni aynan kiritgan.

 

Turkum:Navoiyshunoslik
Koʻk Shayx

Koʻk Shayx – “Nasoyim ul-muhabbat”da tilga olingan turkistonlik tasavvuf shayxi. Karomat va maqomot sohibi, duosi mustajob boʻlgan zotlardan boʻlgan. Ushbu shayx haqidagi faslni “Nasoyim ul-muhabbat”ga Alisher Navoiyning oʻzi yozib, kiritgan.

 

Turkum:Navoiyshunoslik
Lutfiyi Soniy

Lutfiyi Soniy (15–16-asrlar) – mashhadlik forsiynavis shoir. Nomi “Majolis un-nafois”ning uchinchi majlisida tilga olinadi. Alisher Navoiy uning Mashhad shoiri va zurafosi ekanligini aytib, quyi­dagi matlaʼsini keltiradi:Shud chu mehmoni man on shamʼi shabafroʻz imshab,

Kosh to subhi qiyomat nashavad roʻz imshab.

(Mazmuni: Kechani yorituvchi ul shamʼ mening mehmonim boʻldi bu kecha,

Koshki edi, qiyomatgacha tong otmasa bu kecha).

 

Turkum:Navoiyshunoslik
Boʻltirik

Boʻltirik (1993-yilgacha — Andreevka) — Qozogʻiston Respublikasining Jambul viloyati, Shu tumanidagi qishloq. Dulat qishloq okrugi tarkibiga kiradi. Shu shahridan taxminan 20 km shimolda joylashgan. KATO kodi — 316635400.
Boʻltirik Almenula nomi bilan atalgan.
 Aholisi 
1999-yilda qishloq aholisi 612 kishini (337 erkak va 275 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 334 kishi (183 erkak va 151 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Shu tumani aholi punktlari
Mavlono Abdulvahob

Mavlono Abdulvahob I (15-asr) – Fors-tojik tilida ijod qilgan shoir. Nomi “Majolis un-nafois”ning ikkinchi majlisida tilga olinadi. Alisher Navoiy uni “donishmand va zufunun (ilmli) kishi” sifatida taʼriflab, Mashhad shahrida qozilik qilganligini, bu shaharning shoiru oqillari unga shogird ekanligini aytadi. Shuningdek, tazkirada bir shoirning qoziga maqlubi mustaviy sanʼati vositasida “murode doram” (murodim bor) jumlasi orqali arz qilganligi, Mavlono Abdulvahob esa tez fursat ichida unga “baroyad yo rab” (iloho yetkursin) jumlasi bilan javob qaytargani (“murode doram” va “baroyad yo rab” jumlalari arab yozuvida har ikki tarafdan bir xil oʻqiladi) haqida ham maʼlumot berilib, uning “Xuroʻs” nomiga bitilgan muammosi keltirilgan.

 

Turkum:Navoiyshunoslik
Dalaqaynar

Dalaqaynar  — Qozogʻiston Respublikasining Jambul viloyati, Shu tumanidagi qishloq. Dalaqaynar qishloq okrugining maʼmuriy markazi va u yerdagi yagona aholi punkti. Shu shahridan taxminan 29 km shimoli-sharqda joylashgan. KATO kodi — 316633100.
 Aholisi 
1999-yilda qishloq aholisi 1985 kishini (975 erkak va 1010 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 1358 kishi (688 erkak va 670 ayol) yashagan.
 Mahalliy aholi orasidan chiqqan taniqli shaxslar 
 Nurmaxon Tynaliev Anarbekovich (1988-yilda tugʻilgan) — yunon-rum kurashchisi, koʻp karra Osiyo chempioni, jahon chempionatlari sovrindori.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Shu tumani aholi punktlari
Mavlono Abdulvahob II

Mavlono Abdulvahob II (15-asr) – fors-tojik tilida ijod qilgan isfaroyinlik shoir. Nomi “Majolis un-nafois”ning ikkinchi majlisida tilga olinadi. Alisher Navoiy uning qalandarsifat kishi ekanligi, lekin yaxshi tabʼi borligini aytib, avval Sabzavorda, soʻng Isfaroyinda qozilik qilgani, keyinroq Astarobodga joʻnatilganligi haqida maʼlumot beradi. “Majolis un-nafois”da Xusrav Dehlaviyning “Daryoi abror” qasidasiga javoban yozgan sheʼridan quyidagi matlaʼ keltirilgan:In kuhan avroqi gardun, k-ash zi anjum zevar ast,

Koʻhna tarixi base shohoni anjumlashkar ast.

(Mazmuni: Yulduzlar bilan bezangan bu falakning eski varaqlari yulduzlarday qoʻshinga ega boʻlgan koʻp shohlarning koʻhna tarixidir). Mavlono Abdulvahob Astarobodda vafot etgan.

 

Turkum:Navoiyshunoslik
Mavlono Abdulqahhor

Mavlono Abdulqahhor (15-asr) – fors-tojik tilida ijod qilgan hirotlik shoir va olim. Nomi “Majolis un-nafois”ning ikkinchi majlisida tilga olinadi. Alisher Navoiy uning kimyogarlik bilan shugʻullanib, yaxshi natijaga erisha olmaganligi, “koʻp oʻt puflaganidan modda qulogʻi” tomon oqib, yaxshi eshitmaydigan boʻlib qolganligi, lekin yoqimli sheʼrlari borligi haqida maʼlumot beradi. “Majolis un-nafois”da uning Xusrav Dehlaviyga javoban yozgan quyidagi bayti keltirilgan:Rashkam oyad, on chi bar dilho xadangi yor kard

Tiyri oʻro gʻayr xoʻrdu dar dili man kor kard.

(Mazmuni: Yor oʻqi oʻzga dillarga otilishidan rashk qilaman.

Uning oʻqi boshqalarga tegsa ham, lekin undan mening dilim mutaassir boʻlgay).

 

Turkum:Navoiyshunoslik
Mavlono Abdulhaq

Mavlono Abdulhaq (15–16-asr) – fors-tojik tilida ijod qilgan xurosonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning kichikligidanoq muammo ilmini oʻrganganligini va bu sohada yaxshigina tabʼga ega ekanligini aytib, “Vasiy” ismiga bitilgan muammosini keltiradi.

 

Turkum:Navoiyshunoslik
Iulian Bursuc

Iulian Bursuc (1976-yil 23-sentyabrda tugʻilgan) — moldovalik professional futbolchihttps://www.soccerpunter.com/player/145238/Iulian-Bursuchttps://www.footballdatabase.eu/en/player/details/8846-iulian-bursuchttps://www.worldfootball.net/player_summary/iulian-bursuc/.

Uning oʻgʻli Andrei Bursuc ham professional futbolchi.
 

 
 

Turkum:Yashayotgan insonlar
Turkum:Futbol yarim himoyachilari
Turkum:Nasaf klubi futbolchilari
Turkum:Oʻzbekistondagi muhojir erkak futbolchilar
Turkum:Moldovalik erkak futbolchilar
Turkum:FC Tiraspol futbolchilari
Turkum:FC Nistru Otaci futbolchilari
Turkum:Aktobe futbolchilari
Turkum:FK Žalgiris futbolchilari
Turkum:FC Savit Mogilev futbolchilari
Turkum:FK Tauras Tauragė futbolchilari
Turkum:FC Dacia Chișinău futbolchilari
Turkum:FC Sfîntul Gheorghe futbolchilari
Turkum:Oʻzbekiston Superligasi futbolchilari
Turkum:Qozogʻistondagi muhojir erkak futbolchilar
Turkum:Moldovalik muhojir erkak futbolchilar
Turkum:Belarusdagi muhojir erkak futbolchilar
Turkum:Litvadagi muhojir erkak futbolchilar
Mavlono Abdurazzoq

Mavlono Abdurazzoq (15-asr) – fors-tojik tilida ijod qilgan xurosonlik shoir. Nomi “Majolis un-nafois”ning toʻrtinchi majlisida tilga olinadi. Alisher Navoiy uning ilm tolibi boʻlsa-da, biroq mulohazasiz kishi ekanligini aytib, bir guruh kishilar uning yorliq qogʻozini kech bitayotganligi uchun Navoiyning qoshiga arz qilib kelganligi, Navoiy undan buning sababini soʻraganida u soʻz oʻyini vositasida “barot namenavisad” (1 pul olish hujjatini yozmaydi; 2) sen uchun yozmaydi) deb javob berganligi haqida maʼlumot beradi.

Shuningdek, Navoiy Mavlono Abdurazzoq qizil yuzli boʻlgani uchun hazilkash doʻstlari uni “qizil qalb”, deb atashlarini ham aytib oʻtadi. “Majolis un-nafois”da uning quyidagi bayti keltirilgan:Joni man toza shud az laʼli tu xunxorii dil,

Baʼd az in movu sari koʻi tuvu zorii dil.

(Mazmuni: Dil qonxoʻri boʻlgan sening laʼl labingdan qayta jon topdim,

bundan keyin koʻchang boshida bizni va koʻnglimiz zorini koʻr!)

 

Turkum:Navoiyshunoslik
Mavlono Abu Tohir

Mavlono Abu Tohir (15–16-asr) – fors-tojik tilida ijod qilgan badaxshonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning ilm oʻrganish uchun Badaxshondan Hirotga kelgani, Navoiy qurdirgan madrasada tahsil olayotgani haqida maʼlumot beradi va “Odam” ismiga bitilgan muammosini keltiradi.

 

Turkum:Navoiyshunoslik
Mavlono Abulxayr

Mavlono Abulxayr, Ahmad Saraxsiy (817–887 h.q./1414–1482 m.) – “Nasoyim ul-muhabbat”da tilga olingan tasavvuf shayxi. Alsiher Navoiyga zamondosh. Hozirgi Turkmanistondagi Saraxs shahrida tugʻilgan. Bolaligidayoq Qurʼoni karimni toʻliq yod olgan. Shayx Zayniddin Xavofiyning muridi. Kubraviylik tariqatining yirik namoyandasi.

Navoiy Abdurahmon Jomiy bilan birga uning imomligida namoz oʻqiganini, shayx Qurʼonni “xoʻb va muassir” oʻqiganini qayd qiladi. Hirot shahrining sharqidagi Shoh Abulgʻays qabristonida dafn etilgan. Ushbu shayx haqidagi faslni “Nasoyim ul-muhabbat”ga Navoiyning oʻzi yozib, kiritgan.
Mavlono Adimiy

Mavlono Adimiy (15–16-asr) – fors-tojik tilida ijod qilgan mashhadlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uni Mazid tanburchining oʻgʻli sifatida eslab, yaxshi tabʼi borligini aytib, quyidagi matlaʼsini keltiradi:Chun zarraam pareshon doim dar orzoʻyash,

Jamʼiyate nadoram be oftobi roʻyash.

(Mazmuni: Uni (koʻrish) orzusida doimo zarra kabi parishonman.

Yuzining oftobisiz menga sira tinchlik yoʻq)

 

Turkum:Navoiyshunoslik
Mavlono Ayoziy

Mavlono Ayoziy (15-asr) – fors-tojik tilida ijod qilgan shoir. Nomi “Majolis un-nafois”ning ikkinchi majlisida tilga olinadi. Alisher Navoiy uning gʻaroyib feʼl-atvorga ega ekanligini taʼkidlab, u bilan bogʻliq bir voqeani keltiradi. Bir kuni Mavlono Ayoziy Puli Molondagi majlisda oʻzi yozgan qasidani oʻqib beradi. Navoiy uning har bir baytidagi uslubga qarab, qofiyasi qanday ekanligini oldindan aytaveradi. Mavlono Ayoziy bu holdan hayratga tushadi. Uch yildan soʻng Bogʻi Safedda yana shu holat takrorlanadi va Mavlono Ayoziy yana hayron qoladi. Shunda bu holga avval ham guvoh boʻlganlar Mavlono Ayoziydan yana shu kabi kishini koʻrganmisiz, deb soʻraganlarida, u koʻzi yaxshi koʻrmaganligi uchun “uch yil oldin Puli Molonda ham bir yigit shunday sehrgarlik qilgan edi”, deydi. Majlis ahli uning bu javobidan kuladilar. “Majolis un-nafois”da Mavlono Ayoziyning oʻzi haqida aytgan quyidagi bayti keltirilgan:Chodarshabi xud rangi magas rida, Ayoziy

Ne jomavu ne kurtavu ne moʻza namozi.

(Mazmuni: Ayoziy, pashshaxonangning rangi pashsha oʻtirib qoʻygan rangda;

Shu bois toʻning ham, koʻylaging ham, etiging ham benamoz (pokiza emas).

 

Turkum:Navoiyshunoslik
Mavlono Ayoniy I

Mavlono Ayoniy I (15–16-asr) – fors-tojik tilida ijod qilgan mashhadlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning Mashhad zurafolaridan ekanligini aytib, quyidagi matlaʼsini keltiradi:Nakard az giryai zori man afgʻon hechgah yore

Ki, bar afgʻoni zori u nakardam giryavu zori.

(Mazmuni: Yor hech qachon mening zor-zor yigʻlaganimdan figʻon chekkani yoʻq,

Chunki men uning figʻoni uchun zor-zor yigʻlamagan edim).

 

Turkum:Navoiyshunoslik
Mavlono Ayoniy II

Mavlono Ayoniy II (15–16-asr) – fors-tojik tilida ijod qilgan astarobodlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uni qobiliyatli shoir deb taʼriflab quyidagi matlaʼsini keltiradi:Dar sar az loi tahi xum havase hast maro,

Baxti bad bin, ki bad-on ham narasad dast maro.

(Mazmuni: Xayolimda xumning tubidagi loyga yetishish havasi bor edi,

badbaxtlikni qarangki, qoʻlim oʻshanga ham yetolmadi).

 

Turkum:Navoiyshunoslik
Mavlono Ayniy

Mavono Ayniy (15–16-asr) – fors-tojik tilida ijod qilgan xurosonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning Qurʼon hofizi ekanligini, xattotlik bilan ham mashgʻul boʻlgani, muloyim nazmiy tabʼi borligini aytadi. “Majolis un-nafois”da uning quyidagi bayti keltirilgan:Manam dur az mahi roʻi tu har shab to sahar giryon,

Surohivor dil pur xunu bar sar chashmi tar giryon.

(Mazmuni: Men oy yangligʻ yuzing (sen)dan yiroqda har kecha sahargacha yigʻlab chiqaman.

Dilim may idishi kabi qonga toʻla, nam koʻzim qarshisida yigʻlaydi).

 

Turkum:Navoiyshunoslik
Mavlono Anvariy

Mavlono Anvariy (15–16-asr) – fors-tojik tilida ijod qilgan balxlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning mijozida savdoyilik gʻolib kelib, aqli parishon boʻlib, koʻp zahmat va muolaja bilan sihat topganini aytadi. “Majolis un-nafois”da uning quyidagi bayti keltirilgan:Ey zi tobi may turo har guna bar ruxsor gul,

Sabzai bogʻi jamolat andaku bisyor gul.

(Mazmuni: Ey, sening ruxsoring guli mayning toblanishidan rang-barang tusga kiradi,

gar jamoling bogʻining sabzasi ozgina, lek guli koʻpdir).

 

Turkum:Navoiyshunoslik
Mavlono Aminiy

Mavlono Aminiy (15–16-asr) – fors-tojik tilida ijod qilgan xurosonlik shoir, Muhammad Ali Aminning oʻgʻli. Nomi “Majolis un-nafois”ning uchinchi majlisida tilga olinadi. Alisher Navoiy uning muloyim tabʼli yigit ekanligini aytib, quyidagi matlaʼsini keltiradi:Yor dar silsilai nozu itobam dorad,

Boz devonagii ishqi xarobam dorad.

(Mazmuni: Yor meni nozu karashma zanjiri bilan band etadi.

Yana meni ishqida devonaligim xarob qiladi).

 

Turkum:Navoiyshunoslik
Mavlono Ali

Mavlono Ali (15-asr) – fors-tojik tilida ijod qilgan turshizlik shoir. Nomi “Majolis un-nafois”ning toʻrtinchi majlisida tilga olinadi. Alisher Navoiy uning muammo ilmida mohir ekanligini aytib, “Malak” ismiga bitilgan muammosini keltiradi.

 

Turkum:Navoiyshunoslik
Mavlono Alouddin

Mavlono Alouddin (829–892 h.q./1426–1487 m.) – “Nasoyim ul-muhabbat”da tilga olingan tas. shayxi, Alisher Navoiyning zamondoshi. Asli Koʻhiston viloyatidan boʻlib, ilm olish uchun Hirotga keladi. Bu yerda Mavlono Saʼdiddin Kosh­gʻariy rahnamoligida naqshbandiylik tariqatiga kiradi. Ikki marta hajga borgan. Hajga borishida Shayx Abdulkabir degan tasavvuf shayxi bilan hamsuhbat boʻlgan. Vaʼz va samoʼ majlislariga koʻp ahamiyat qaratgan. Pir-u murshidi Saʼdiddin Koshgʻariy qabri yonida dafn etilgan. Ushbu shayx haqidagi faslni “Nasoyim ul-muhabbat”ga Navoiyning oʻzi yozib, kiritgan.

 

Turkum:Navoiyshunoslik
Mavlono Anisiy

Mavlono Anisiy (15-asr) – fors-tojik tilida ijod qilgan shoir, Alisher Navoiyning zamondoshi. Nomi “Majolis un-nafois”ning ikkinchi majlisida tilga olinadi. Navoiy uning isteʼdodsiz shoir ekani, boshqalarning sheʼrini oʻz nomidan eʼlon qilish odati borligi haqida maʼlumot beradi. “Majolis un-nafois”da Mavlono Anisiy oʻziniki, deb daʼvo qilgan bir bayt keltirilgan:Garchi mejoʻyad dilam doim visoli yorro,

Yor mejoʻyad ba ragʻmi man dili agʻyorro.

(Mazmuni: Mening dilim garchi har doim yor vaslini izlasa-da,

lek yor menga ters qarab, agʻyor dilini izlaydi). Mavlono Anisiy Hirotda vafot etgan.

 

Turkum:Navoiyshunoslik
Mavlono Asiliy

Mavlono Asiliy (15–16-asr) – fors-tojik tilida ijod qilgan mashhadlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning oʻsha davrda Mashhadda eng taniqli, xushtabʼ shoir boʻlgani, nastaʼliq xatini yaxshi bitishi haqida maʼlumot beradi va quyidagi matlaʼsini keltiradi:Chu ba tifliyash bididam binamudam ahli dinro.

Ki, shavad baloi jonho, ba shumo supurdam inro.

(Mazmuni: Uning yoshlik chogʻini koʻrdim va din ahliga koʻrsatdim.

Jonlarga balo boʻlsin, buni sizlarga topshirdim).

 

Turkum:Navoiyshunoslik
Mavlono Asiriddin

Mavlono Asiriddin (15–16-asr) – fors-tojik tilida ijod qilgan xurosonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning tolibi ilm ekanligini va muammoni yaxshi aytishini taʼkidlab, “Maqbul” ismiga bitilgan muammosini keltiradi.

 

Turkum:Navoiyshunoslik
Mavlono Asiriy

Mavlono Asiriy (15–16-asr) – fors-tojik tilida ijod qilgan xurosonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning endi tanila boshlayotgan shoir ekanligini, hozircha sheʼri shuhrat topmayotganligini aytib, nazmida masal aytishga intilish bor deb, quyidagi matlaʼsini keltiradi:Shudam az yor judovu ba balo uftodam,

Chi balo bud ki az yor judo uftodam.

(Mazmuni: Yorimdan ayrilib, baloga giriftor boʻldim,

ne balo boʻldiki, yorimdan judo boʻldim).

 

Turkum:Navoiyshunoslik
Mavlono Ahliy

Mavlono Ahliy (15–16-asr) – fors-tojik tilida ijod qilgan turshizlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uni “tabʼida xeyli choshni (maza, taʼm) bor”, deb, quyidagi matlaʼsini keltiradi:Doʻsh afgʻoni man az chashmi maloyik xob burd,

Xirmani mahro zi toʻfoni sirishkam ob burd.

(Mazmuni: Kecha oqshom mening oh-nolalarim farishtalar uyqusini qochirdi;

oy atrofidagi yorugʻlik gardishini mening koʻz yoshlarim toʻfonidan suv olib ketdi).

 

Turkum:Navoiyshunoslik
New State Mobile

New State Mobile (ilgari PUBG: New State nomi bilan tanilgan) — bu Krafton tomonidan ishlab chiqilgan iOS va Android qurilmalari uchun Bluehole tomonidan nashr etilgan, mobil multiplayer onlayn jangovar videooʻyini. Oʻyin 2021-yil 11-noyabrda chiqarilgan. Bu PUBG Universe'dagi ikkinchi oʻyin boʻlib, PUBG: Battlegrounds va PUBG Mobile'ning davomi sifatida joylashtirilgan.

 Oʻyin jarayoni 
Oʻyinda 100 nafar oʻyinchi oʻyinning asosiy xaritasi boʻlgan Troya deb nomlangan 8x8 olisdagi orolga samolyotdan sakrab tushadi. Orolga tushgan jangchilar kerakli narsalarni, qurollarni to'plagach, bir-birlari bilan jang qiladi. Omon qolish uchun kurashadi va oxirgi omon qolgan o'yinchi gʻolib boʻladi. Oʻyin 2051- yilda Shimoliy Amerika Qoʻshma Shtatlarida futuristik muhit, binolar, arxitektura va yodgorliklar bilan boʻlib oʻtadi.

Yangi xususiyatlar (PUBG: Mobile -ga tanish boʻlganlardan tashqari) quyidagilarni oʻz ichiga oladi: dronlar, ballistik qalqonlar, neon nishonlar, janglarda muvozanatni saqlash, oʻlgan jamoadoshlarni tiriltirish va oʻz otryadingizga urilgan dushmanlarni „yollash“. Avtotransport vositalariga quyidagilar kiradi: futuristik avtomobillar, aravachalar, mototsikllar, qayiqlar va planerlar.

New State Mobile ikkilamchi 4v4 multiplayer rejimlarini oʻz ichiga oladi, masalan: 4 tagacha qurolga ega Team Deathmatch, Arena Deathmatch, Training Ground va original PUBG dan 2051-yildan ilhomlangan holda qayta ishlangan Erangel xaritasi.

 Rivojlanish 
2021-yil fevral oyida PUBG Studios (Krafton kompaniyasining ichki boʻlimi) PUBG: New State kodli oʻyinni ishlab chiqishni eʼlon qildi, u asl PUBG va uning yaqin kelajakda (2051) boʻlib oʻtadigan mobil versiyasining davomi boʻlishi kerak edi.).

2021-yil iyul oyida Krafton o‘yin birgina Google Play’da 20 million oldindan ro‘yxatdan o‘tganini xabar qildi.

28-avgust kuni dunyoning 28 davlatida alfa testi yakunlandi. U tugallangandan beri ishlab chiquvchilar ishtirokchi foydalanuvchilarning fikr-mulohazalari asosida yaxshilanishlar va tuzatishlar kiritdilar.

Sentyabr oyidayoq oʻyin Google Play va App Store doʻkonlarida birlashtirilgan 50 million oldindan roʻyxatdan oʻtishdan oshib, oldindan roʻyxatdan oʻtish rekordini yangiladi va dastlabki muvaffaqiyatni bashorat qildi.

2021-yil 11-noyabrda New State Mobile butun dunyo boʻylab iOS va Android tiximidagi qurulmalarga chiqarildi.

2022-yil 27-yanvarda oʻyin nomining PUBG: New Statedan New State Mobilega oʻzgarishi eʼlon qilindi. Qayta nomlash keyinchalik barcha platformalarda amalga oshirildi. Chunki Pubg Mobile bilan nomi oʻxshash boʻlishi kerak edi.

 

 
 

Turkum:Videooʻyinlar
Gozuiyeh-ye Olya

Gozuiyeh-ye Olya (shuningdek, Gozū'īyeh-ye 'Olyā sifatida rimanizatsiya qilingan; Gazū'īyeh va Gozū'īyeh nomi bilan ham tanilgan) — Eronning Kermon viloyati, Rabor okrugi, Hanza tumani, Javaron qishloq okrugiga qarashli qishloq. 2006-yil aholini roʻyxatga olish maʼlumotlariga koʻra, uning aholisi 120 nafar kishi va 20 ta oiladan iborat.

 

Turkum:Koordinatalar Vikimaʼlumotlarda
Turkum:Erondagi qishloqlar

Turkum:Alifbo boʻyicha aholi punktlari
Salom Samadov

Salom Ismatovich Samadov – oʻzbekistonlik yurist va davlat arbobi.

 Biografiya 
1990-yilda Xarkov yuridik institutini tamomlagan.

Prokuratura organlaridagi mehnat faoliyatini 1990-yilda Buxoro viloyati Buxoro shahrining Fayzulla Xoʻjayev tumani prokuraturasida boshlagan, Buxoro va Navoiy viloyatlari prokuraturasi organlarida turli lavozimlarda ishlagan.

2005-yildan 2008-yilgacha Oʻzbekiston Respublikasi Bosh prokuraturasi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti boshligʻining oʻrinbosari boʻlgan.

2008-yildan 2017-yilgacha Xatirchi va Karmana tumanlari prokurori, Buxoro viloyati va Qoraqalpog‘iston Respublikasi prokurorining oʻrinbosari, Qoraqalpogʻiston Respublikasi prokurori, Qashqadaryo viloyati prokurori, Oʻzbekiston Respublikasi Prezidentining huquqni muhofaza qiluvchi va nazorat idoralari faoliyatini muvofiqlashtirish boʻyicha davlat maslahatchisining oʻrinbosari, keyinchalik birinchi oʻrinbosari lavozimlarida ishlagan.

2017-yilda bir vaqtning oʻzida Prezidentning siyosiy-huquqiy masalalar boʻyicha davlat maslahatchisi oʻrinbosari, Oʻzbekiston Respublikasi Sudyalar oliy kengashi aʼzosi boʻlgan.

2017—2018-yillarda Oʻzbekiston bosh prokurorining oʻrinbosari.

2018-yildan 2022-yilgacha Toshkent viloyati prokurori, 2022-2023-yillarda Qashqadaryo viloyati prokurori boʻlgan.

2023-yil 22-fevraldan hozirgacha Oʻzbekiston bosh prokurorining oʻrinbosari.

2023-yil 29-avgustdan hozirgacha bir vaqtning oʻzida Huquqni muhofaza qilish akademiyasi boshligʻi vazifasini vaqtincha bajaruvchi.

3-darajali davlat adliya maslahatchisi.

 

Turkum:Oʻzbekiston yetakchilari
Turkum:Oʻzbekiston generallari
Turkum:Yashayotgan insonlar
Gozuiyeh-ye Sofla

Gozuiyeh-ye Sofla (Rim tilidan ham Gozū'īyeh-ye Soflá) — Eron, Kermon viloyati, Rabor tumani, Hanza tumani, Javaron qishloq okrugiga qarashli qishloq. 2006-yil aholini roʻyxatga olish maʼlumotlariga koʻra, uning aholisi 42 nafar kishi va 10 ta oiladan iborat.

 

Turkum:Koordinatalar Vikimaʼlumotlarda
Turkum:Erondagi qishloqlar
Turkum:Alifbo boʻyicha aholi punktlari
Tahistoskop

thumb|Tahistoskop
Tahistoskop-markaziy obturator kamera bilan sinxron ishlaydigan proyeksiya mashinasi. Ushbu mashina odamlarga kengroq koʻrish maydonini taʼminlash uchun ishlatiladi.

Tarixda birinchi tahistoskop 1859-yilda nemis fiziologi A. W. Volkmann tomonidan kiritilgan. Shuningdek, U Ikkinchi Jahon urushi paytida qiruvchi uchuvchilarni tayyorlashda, samolyotlarning siluetlari boʻyicha oʻziniki yoki dushman ekanligini ajrata olinishini yaxshilash uchun ishlatilgan.

 

 Tahistoskop qanday ishlab chiqariladi? 21Şubat 2009tarihinde
Attob ibn Asid

Attob ibn Asid (arab. عَتّاب إبن أَسِيد إبن أبي العيص إبن أمية إبن عبد شمس – 612–644) – Quraysh qabilasining Banu Umayya urugʻidan boʻlgan sahobiy. U Makka shahrining fath etilishi ortidan, 630-yil yanvar oyida Muhammad alayhissalom tomonidan shahar voliysi etib tayinlangan 
.

Makka musulmonlar tomonidan fath qilinganidan keyin Attob islomni qabul qilganEditors 1960, p. 751.. Musulmonlar uchun oʻzining muqaddasligi tufayli Makka voliyligi orzu qilingan lavozim edi va Attob ushbu lavozimga tayinlanadi. Voqidiyning yozishicha, u Abu Bakr (632-634) xalifaligida 634 yilgacha, Tabariyga koʻra, xalifa Umar davrida 642-yilgacha bu lavozimda ishlagan. Attob qurayshliklarning Muhammad alayhissalomga qarshi boʻlgan dastlabki yetakchilaridan Abu Jahlning qizi Juvayriyaga uylangan edi. Voqidiyning yozishicha, Attob 634-yilda vafot etgan, Tabariy esa uning 644-yilda vafot etganini qayd etgan. Attobning oʻgʻli Abdurahmon Oysha r.a. qoʻshinida taniqli askar boʻlib, u 656-yilda Jamal jangida Molik al-Ashtar tomonidan oʻldirilgan.

 

Turkum: Shaxsiyatlar
Turkum: Sahobalar
Turkum: Islom tarixi
Turkum:Makkadagi Roshidun xalifaligi noiblari
No‘mon ibn Muqarrin

No‘mon ibn Muqarrin (arab. النعمان بن مقرن) (641-yil dekabrda vafot etgan) Muhammad alayhissalomning sahobiylaridan bo‘lgan. U Banu Muzayna qabilasining boshlig‘i edi. Banu Muzayna qabilasi Yasribdan bir oz olisda, shaharni Makkaga bog‘laydigan karvon yo‘lida yashagan.

 Abu Bakr va Umar xalifaliklari davrida 
No‘monning bir qancha aka-ukalari bo‘lib, ularning barchasi mohir askarlar edi. Abu Bakr (632–634) xalifaligi davrida No‘mon va uning oilasi ridda urushlarida murtadlarga kurashda katta rol o‘ynagan. Ular Iroqdagi urushlarda avvaliga Xolid ibn Valid, keyinroq Sa’d ibn Abu Vaqqos qo‘li ostida jang qilganlar. Kaskar jangidan so‘ng, No‘mon Kaskar tumaniga hokim etib tayinlangan.

No‘mon ma’muriy lavozimiga tayinlanganidan norozi bo‘lib, xalifa Umar ibn Xattobga (hukmronligi 634–644) maktub yozib, unga faolroq xizmat berishini so‘raydi. Nahovandda to‘plangan forslarga qarshi yurishda Umar No‘monni musulmonlar qo‘shiniga qo‘mondon etib tayinlagan. U 641-yil dekabrda Nahovand jangining ikkinchi bosqichida shahid bo‘lganHadrat 'Umar Faroooq, Prof. Masudul Hasan, Islamic Publications Lahore.

 

Turkum: Shaxsiyatlar
Turkum: Sahobalar
Turkum: Islom tarixi
Turkum:Roshidun xalifaligi generallari
Namoriq jangi

Namoriq jangi (arab. معركة النمارق) (milodiy 634-yil) – hozirgi Kufa (Iroq) yaqinidagi Namoriq shahrida boʻlib oʻtgan musulmonlar va sosoniylar oʻrtasidagi toʻqnashuv. Abu Bakr xalifaligi davrida Musanno ibn Horisa va Xolid ibn Valid qoʻmondonligidagi musulmonlar Fors imperiyasining bir qismi boʻlgan al-Hirani zabt etishdi. Forslar gʻazablanib, al-Hirani musulmonlardan qaytarib olishga qaror qilishdi. Sosoniylarning mashhur sarkardasi Rustam Farruxzod ispahbudxonlar oilasidan bir qancha qarindoshlarini fors sarkardalari bilan birga yubordi. Xolid bin Valid allaqachon Suriyaga ketgan edi, shuning uchun Musanno yolgʻiz jang qilishga majbur boʻldi. Xalifa Umar Abu Ubaydni qo‘shimcha kuchlar bilan Musannoning huzuriga jo‘natdi. Keyingi jangda forslar magʻlubiyatga uchradilar.

 

Turkum: Islom tarixi
Turkum:Roshidun xalifaligi ishtirokidagi janglar
Kaskar jangi

Kaskar jangi (arab. معركة كسكر) Asuristonda (hozirgi Iroq) Arab xalifaligi va Sosoniylar imperiyasining kuchlari o‘rtasida bo‘lib o‘tgan. Namoriq jangidan so‘ng mag‘lub bo‘lgan fors zodagonlari va Kaskar hokimi NarsiyMichael G. Morony, Iraq After the Muslim Conquest, 2005. (p. 157) jonini saqlab qolish uchun o‘z mulkiga qochib ketadi. Musulmonlar ko‘p o‘tmay uning mulki tomon yurishadi va Narsiy uni himoya qilish uchun yo‘lga chiqadi. Uning qo‘shini qanotlariga Vistaxm, Vinduyix va Tiruyih ismli o‘g‘illari qo‘mondonlik qilishgan. Yana bir fors zodagoni Rustam Farruxzod ham sarkarda Jolinusni Narsiyga yordamga yuborgan, ammo u o‘z vaqtida yetib kela olmagan. Jangda Narsiy qattiq mag‘lubiyatga uchragan, ammo u va uning qo‘mondonlari qochishga muvaffaq bo‘lishgan . Jolinus ham tez orada musulmonlar bilan to‘qnash kelgan, lekin u ham mag‘lub bo‘lgan.

 

Turkum: Islom tarixi
Turkum:Roshidun xalifaligi ishtirokidagi janglar
Tufayl ibn Amr Davsiy

Tufayl ibn Amr Davsiy (arab. الطفيل بن عمرو الدوسي) (633-yilda vafot etgan) islomgacha bo‘lgan davrda Tihomadagi Banu Davs qabilasining boshlig‘i edi.

 Hayoti 
U milodiy 622-yilda hijratdan taxminan to‘rt yil oldin Islomni qabul qilgan va o‘z qabiladoshlari orasida islomni yoyishda yordam bergan. Ridda urushlari paytida u o‘z xalqini yolg‘onchi Musaylamaga qarshi kurashda boshqargan. Tufayl ibn Amr Yamoma jangida shahid bo‘lgan.

Hadis kitoblarida rivoyat qilinishicha, u har doimgidek Makkaga hajni ado etish uchun safar qilganida, makkaliklar uni Muhammad alayhissalomga yaqinlashmaslik va unga quloq solmaslik haqida ogohlantirganlar. Ular unga Muhammad alayhissalomni sehrgar deb aytishgan. Tufayl tavof qilayotgan vaqtda Muhammad alayhissalomning Qur’on tilovat qilayotganlarini ko‘rib, quloqlariga paxta tiqib olgan. Keyin esa, Tufayl qiziqib, o‘zini qabilasining boshlig‘i, aqlli odam ekanini yodga olgan va qanday qilib sehrgar uni qo‘lga olishi mumkin deb o‘ylagan. So‘ngra paxtani olib tashladi va Muhammad alayhissalomga yaqinlashib, Qur’onni tingladiMartin Lings - page 54.

 

Turkum: Shaxsiyatlar
Turkum: Sahobalar
Banu Davs

Banu Davs (arab. بنو دوس) Muhammad alayhissalom davridagi arab urugʻlaridan biri edi. Bu urugʻ Makkaning janubida joylashgan boʻlib, u Zahron qabilasining bir tarmogʻi boʻlgan. Banu Davsning rahbarlaridan biri Muhammad alayhissalomning sahobalari Tufayl ibn Amr edi.

Qiyomat qachon boʻlishi haqidagi hadislardan birida Banu Davs urugʻining nomi zikr qilingan:
Abu Hurayra roziyallohu anhu aytadi: “Men Rasululloh sollallohu alayhi vasallamning: “Davs ayollarining ketlari Zul-xalasa (tavofi)da selkillamaguncha, qiyomat qoim boʻlmaydi”, deganlarini eshitdim. Zul-xalasa johiliyya davrida Davs qabilasi tomonidan sig‘iniladigan but edi. (Imom Buxoriy rivoyati)

 Banu Davslik mashhur shaxslar: 
Tufayl ibn Amr Davsiy (r.a.)
Abu Hurayra (r.a.)

 

Turkum: Qabila
Bargustvondor

Bargustvondor – zirhli kiyim kiygan askar. Bargustvondorlar jang oldidan otlariga ham zirhli yopinchiq kiydirishgan. Bargustvondorlar dushman hamlasini qaytara olish va hujumda gʻalabani taʼminlay olgani bilan shohlarga qoʻl kelgan. Bobur oʻzining “Boburnoma” asarida oʻzidan oldin oʻtgan va Hindistonga yurish qilgan shohlar haqida yozadi va Guriylar sulolasi qoʻshinidagi bargustvondorlarni tilga olib oʻtadi: „Yana Sulton Shahobiddin Guriy, agarchi Xuroson saltanati anda emas edi, ogʻasi Sulton Gʻiyosiddin Guriyda edi, “Tabakoti Nosiriy”da keltiribdurkim, bir navbat bir laku yigirma ming bargustvondor bila Hindistonga cherik tortibtur“.
 
 „Boburnoma“. Toshkent. – 2008.
 Zahiriddin Muhammad Bobur ensiklopediya. SHARQ. – T.: 2014.
Turkum:Atamalar
Muhammad Keshiy

Muhammad Keshiy(arabcha:محمد كيشي — Muhammad Keshiy (vafoti 1000-yil)) — Muhaddis.

 Hayoti 
Muhammad Keshiy muhaddis boʻlib, Abu Nuaym ibn Adiy va Abulabbos Dagʻuliylardan hadis rivoyat qilgan va Makkada yashab, shu yerda 390/1000-yil vafot etgan.Umarov Sh. Oʻrta asrlarda yashagan keshlik allomalar. — B. 71.

 

Turkum:Alifbo boʻyicha olimlar
Turkum:Islom:Shaxslar
Najmi Keshiy

Najmi Keshiy(arabcha:محمد كيشي — Najmi Keshiy (XVI asrda yashagan)) Shoir.

 Hayoti 
Badruddin Kashmiriy oʻzining 1589-yil yozgan „Ravzatu-r-rizvon va hadiyqatu-l-gʻilmon“ („Jannat bogʻi va gʻilmonlar hadiqasi“) tazkirasida Najmi Keshiy haqida maʼlumot bergan va sheʼrlaridan namunalar keltirgan.Muhammadiyev N. Nasaf va Kesh allomalari. — B. 105.

 

Turkum:Alifbo boʻyicha olimlar
Turkum:Islom:Shaxslar
Rahmatulloh Gʻizoliyi Keshiy

Rahmatulloh Gʻizoliyi Keshiy(arabcha:رحمة الله غيزولي كيشي — Rahmatulloh Gʻizoliyi Keshiy — Toʻliq ismi:Rahmatulloh ibn Mirzo Vali ibn Mirzo Gʻizoliyi Keshiy (XIX asrda yashagan)) — Xattot.

Rahmatulloh Gʻizoliyi Keshiy 1585-yilda yozilgan Darvish Muhammad ibn Doʻstmuhammad Buxoriyning „Favoidu-l-xutut“ („Xatlarning foydalari“) nomli asarini koʻchirib, kitobat qilgan. Mazkur asarning 1808-yilda koʻchirilgan nusxasi Abu Rayhon Beruniy nomidagi SHQMda saqlanmoqda.

 

Turkum:Alifbo boʻyicha olimlar
Turkum:Islom:Shaxslar